open-index/open-wikipedia-markdown huggingface dataset:
பாடங்கேட்கும் முறை

மாணவர்கள் **பாடங்கேட்கும் முறை** என்ன என்பதை நன்னூல் பின்வருமாறு விளக்குகிறது.

# ஆசிரியர் குறித்துச் சொன்ன நேரத்தில் மாணவன் அவ்விடம் சென்று முதலில் அவரை வழிபடவேண்டும்.
# வெறுப்பில்லாதவனாய் ஆசிரியரின் இயல்பறிந்து நடந்துகொள்ள வேண்டும்.
# ஆசிரியரின் குறிப்புணர்ந்து மாணவன் செயல்படவேண்டும்.
# இவ்விடம் அமர்ந்துகொள் என்று அவர் கூறியபிறகே அமரவேண்டும்.
# படி என்று அவர் சொல்லியபிறகே பாடத்தைப் படித்தல் வேண்டும்.
# தாகம் கொண்டவன் தண்ணீரைக் கண்டதும் எப்படி ஆர்வத்துடன் பருகுவானோ அப்படிப் பாடத்தில் ஆர்வம் மிகுந்தவனாக மாணவன் இருக்கவேண்டும்.
# சித்திரப்பாவை போல ஆசிரியர்முன் அடக்கத்துடன் இருக்கவேண்டும்.
# ஆசிரியர் சொல்லும் பாடம் கேட்கும்போது மாணவனுக்கு காது வாயாகவும் மனம் வயிறாகவும் இருக்கவேண்டும்.
# முதல்நாள் ஆசிரியரிடம் கேட்டவற்றில் கொண்டுள்ள ஐயங்களை மீண்டும் கேட்டுத் தெளியவேண்டும்.
# பலமுறை கேட்டுத் தெளிந்தவற்றை மனத்தில் இருத்த வேண்டும்.
# போகலாம் என ஆசிரியர் சொல்லியபிறகே வகுப்பு முடிந்து மாணவன் போகவேண்டும்.

இவைதான் ஒரு மாணவன் ஆசிரியரிடம் பாடம் கேட்கும் முறைகளாகும்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
இலட்சுமி விலாசு வங்கி

**இலட்சுமி விலாசு வங்கி** இந்தியாவில் செயல்பட்டுவரும் தனியார்த் துறையைச் சார்ந்த வைப்பகம் ஆகும். இது, தமிழகத்தின் கரூரைத் தலைமையிடமாகக் கொண்டு இயங்கி வருகிறது. கரூரிலும் அதன் சுற்றுவட்டாரப் பகுதிகளிலும் உள்ள வணிகர்களுக்கும் உழவர்களுக்கும் தேவையான நிதி வசதிகளை வழங்குவதற்காக, கரூரின் ஏழு  தொழிலதிபர்கள் வி. எஸ். என். ராமலிங்க செட்டியார் தலைமையில் ஒன்றாக இணைந்து இவ்வைப்பகத்தைத் தொடங்கினர். இவ்வைப்பகம் 1926 நவம்பர் 3 அன்று, இந்திய நிறுமச் சட்டம், 1913இன் படி கூட்டுருவாக்கம் செய்யப்பட்டது. அத்துடன், தொழில் தொடக்கச் சான்றிதழை 1926 நவம்பர் 10 அன்று பெற்றுக் கொண்டது.

## டிபிஎஸ் வங்கியுடன் இணைப்பு
இலட்சுமி விலாஸ் வங்கி வராக் கடனில் மூழ்கி தொடர்ந்து 3 ஆண்டுகளாக நட்டம் ஈட்டியதால்,  இவ்வங்கியை சிங்கப்பூரை தலைமையிடமாகக் கொண்டு செயல்படும், டிபிஎஸ் வங்கியின், இந்தியக் கிளையான **டிபிஎஸ் வங்கி, இந்தியா**வுடன் இணைக்க  இந்திய அமைச்சரவை 27 நவம்பர் 2020 அன்று ஒப்புதல் வழங்கியது.  

## மேற்கோள்கள்

## வெளி இணைப்புகள்
*  Amalgamation of Lakshmi Vilas Bank with DBS Bank India Limited

பகுப்பு:இந்திய வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
டிஜிட்டல் இந்தியா

**எண்ணியல் இந்தியா (Digital India)** என்னும் திட்டத்தை இந்திய அரசு தொடங்கியுள்ளது. இந்தத் திட்டத்தின் மூலம் அரசின் சேவைகளை மின்மயமாக்கி, மக்களிடம் கொண்டு சேர்ப்பதே இதன் நோக்கம் ஆகும். இந்தத் திட்டத்தின் ஓர் அங்கமாக ஊர்களுக்கும் அதிவேக இணைய வசதி அளிக்கப்படும். 
திட்டத்தின் நோக்கங்கள்
* மின்மயமான கட்டமைப்பு வசதிகளை ஏற்படுத்தல்
* மின்மயத்திலான சேவைகளை வழங்கல்
* கணினிப் பயன்பாட்டுக்கான கல்வியறிவைப் புகட்டல்

## மேற்கோள்கள்

## வெளியிணைப்புகள்
*எண்ணியல் இந்தியா திட்டம் 

பகுப்பு:மோதி ஆட்சியின் திட்டங்கள்
பகுப்பு:இந்திய அரசின் திட்டங்கள்
வெசுட்டன் விண்வீழ்கல்

**வெசுட்டன் விண்வீழ்கல்** (*Weston meteorite*) என்பது 1807 ஆம் ஆண்டு திசம்பர் மாதம் 14 இல், ஐக்கிய அமெரிக்க  மாநிலங்களுள் ஒன்றான கனெடிகட்டில் உள்ள வெசுட்டன் நகரில் பூமியில் விழுந்த விண்வீழ்கல்லின் பெயராகும்.

## வரலாறு
கனெடிகட்டில் உள்ள வெசுட்டன் நகரில் 1807 ஆம் ஆண்டு திசம்பர் மாதம் 14 ஆம் நாளில் தோராயமாக காலை 6.30 மணியளவில் ஒரு விண்வீழ்கல் விழுந்தது. இவ்விண்வீழ்கல் விழுந்ததைப் பலர் பார்த்துள்ளனர் என்பதோடு அச்சமயத்தில் இருந்த செய்தித்தாள்களுக்கும் தகவல் கொடுத்துள்ளனர். அப்பகுதியில் ஒலித்த மூன்று வெடியொலிகளும் குறைந்தபட்சம் ஆறு பகுதிகளில் விழுந்து காணப்பட்ட கற்சிதறல்களும் தான் இந்நிகழ்வுக்குக் கிடைத்துள்ள மிகப்பெரிய சாட்சியங்களாகும்.

## சிதைவுக் களமும் பெயரிடலும்

விண்வீழ்கல் கற்சிதறல்கள் பூமியில் காணப்பட்ட இடம்  சிதைவுக் களம் எனப்படுகிறது. இந்நிகழ்வின் பெரும்பாலான கற்சிதறல்கள் தற்பொழுது ஈசுட்டன் என்று அழைக்கப்படும் நகரில் காணப்பட்டன. குறிப்பாக அவை ஈசுட்டன் நீர்த்தேக்கத்திலும் அதைச்சுற்றி இருந்த இருப்பிடங்களிலும் காணப்பட்டன. தற்காலத்திய வெசுட்டன் நகரில் இச்சிதைவுகள் காணப்படவில்லை என்றாலும் ஈசுட்டன் நகரம் 1807 ஆம் ஆண்டில் வெசுட்டனின் ஒருபகுதியாக இருந்த காரணத்தினால் அவ்விண்வீழ்கல் வெசுட்டன் விண்வீழ்கல் என்ற பெயரைப் பெற்றது. இச்சிதறல்களின் எச்சம் ஈசுட்டனுக்கு அடுத்ததாக அந்நகருக்கு அருகிலுள்ள டிரம்பல் நகரில் காணப்பட்டன. விண்வீழ்கல்லின் பாறைச் சிதறல்கள் டிரம்பல் நகரின் தாசுவாப்
பிரிவில் சேகரித்து வைக்கப்பட்டன.

## வரலாற்று, அறிவியல் முக்கியத்துவம்

யேல் பல்கலைக்கழகப் பேராசிரியர்கள் பெஞ்சமின் சிலிமான், சேம்சு கிங்சிலி ஆகியோர் விண்வீழ்கல்லின் சிதறல்களைச் சேகரித்து ஆவணப்படுத்தி வேதியியல் முறைப்படி பகுத்தாய்ந்தனர். வெசுட்டன் விண்வீழ்கல் தான் பூமியில் விழுந்த முதல் விண்கல் என்ற அடிப்படையில் அதை அமெரிக்காவில் புதிய உலகத்திற்கான தொடக்கம் என்று  ஆவணப்படுத்தியுள்ளனர். வெசுட்டன் விண்வீழ்கல்லின் பழமையான சிதறல்கள் அமெரிக்காவின் யேல் பல்கலைக்கழகத்தில் தொடர்ந்து பாதுகாக்கப்பட்டு வருகின்றன.

## மேற்கோள்கள்

பகுப்பு:விண்கற்கள் வீழ்தல்
பகுப்பு:அமெரிக்காவில் காணப்படும் விண்கற்கள்
பகுப்பு:கனெடிகட் புவியியல்
அகல்யநகரி விரைவுவண்டி

**அகில்யா நகரி விரைவுவண்டி** (எண்: 22645/22646) என்பது இந்திய இரயில்வேயின் வாராந்திர அதிவிரைவுத் தொடருந்தாகும். இது மத்திய பிரதேசத்தில் உள்ள இந்தூர் மற்றும் கேரளாவின் கொச்சுவேலி (சென்னை மத்திய தொடருந்து நிலையம் வழியாக) இடையே இயக்கப்படுகிறது. பிப்ரவரி 2021 முதல், திருவனந்தபுரம் மத்திய தொடருந்து நிலையத்திற்குப் பதிலாக கொச்சுவேலி முனையம் மாற்றப்பட்டது. இது கொச்சுவேலி மற்றும் இந்தூர் இடையே சென்னை வழியாக செல்கிறது.

## வழித்தடம்
* **[[இந்தோர் சந்திப்பு]]**
* தேவஸ் சந்திப்பு
* **[[உஜ்ஜைன் சந்திப்பு]]**
* ஷுஜல்பூர்
* **[[போபால் சந்திப்பு]]**
* போபால் ஹபீப்கஞ்சு
* ஹோஷங்காபாத்
* இட்டர்சி சந்திப்பு
* கோரடோங்கிரி
* அம்லா சந்திப்பு
* பேதுல்
* **[[நாக்பூர் தொடர்வண்டி நிலையம்|நாக்பூர்]]**
* சந்திரப்பூர்
* பாலர்ஷா
* வாரங்கல்
* கம்மம்
* விஜயவாடா
* **[[சென்னை மத்திய தொடர்வண்டி நிலையம்|சென்னை]]**
* **[[அரக்கோணம் சந்திப்பு]]**
* காட்பாடி
* சேலம் சந்திப்பு
* ஈரோடு சந்திப்பு
* கோயம்புத்தூர் சந்திப்பு
* பாலக்காடு சந்திப்பு
* **[[திருச்சூர் தொடர்வண்டி நிலையம்|திருச்சூர்]]**
* **[[எர்ணாகுளம் சந்திப்பு]]**
* **  [[ஆலப்புழா தொடருந்து நிலையம்]] **
* **[[கொல்லம் சந்திப்பு]]
* **திருவனந்தபுரம் சென்ட்ரல்'''

## பயணத்திட்டம்

## மேற்கோள்கள்

பகுப்பு:இந்திய விரைவுவண்டிகள்
உமர் சரீப்

**ஒமார் சரீஃப்** (*Omar Sharif*, 10 ஏப்ரல் 1932 - 10 சூலை 2015) எகிப்திய நடிகர். இவர் நடித்த *[[லாரன்ஸ் ஒப் அரேபியா (திரைப்படம்)|லாரன்சு ஒஃப் அரேபியா]]* (1962), *டாக்டர் சிவாகோ* (1965) போன்றவை இவருக்குப் பெரும் வெற்றியைத் தந்த படங்கள் ஆகும். அகாதமி விருதுக்குப் பரிந்துரைக்கப்பட இவர் மூன்று கோல்டன் குளோப் விருதுகளையும், ஒரு சீசர் விருதையும் பெற்றுள்ளார்.

## மேற்கோள்கள்

## வெளி இணைப்புகள்

* 
* Omar Sharif at elcinema.com (Arabic)
* The Making of ''Lawrence of Arabia'' , Digitised British Academy of Film and Television Arts Journal (Winter 1962–1963)
* Omar Sharif(Aveleyman)
* Omar Sharif (1932–2015) (findagrave.com)

பகுப்பு:1932 பிறப்புகள்
பகுப்பு:2015 இறப்புகள்
பகுப்பு:எகிப்திய நடிகர்கள்
குடமுழா

250|thumb|குடமுழா (ஐம்முக முழவம்)
**குடமுழா** என்பது ஒரு பஞ்சமுக வாத்தியமாகும்.

## வரலாறு
முப்பது வகையான தோற்கருவிகள் தமிழர் வாழ்வோடு இணைந்திருந்தன. அவற்றில் குடமுழவம் எனப்படும் குடமுழா மங்கலக் கருவியாகும். சங்க நூல் மட்டுமல்லாமல் அண்மையில் வெளியான நூல்களிலும்கூட குடமுழவம் பற்றிய குறிப்புகள் உள்ளன. 

## இசைக்கருவி, தாளக்கருவி
தொன்மையில் தமிழர்களின் இல்லங்களில் நிகழ்ந்த மங்கல நிகழ்ச்சிகளில் குடமுழா இருந்தது என்பதற்கும், இது யாழொடும், குழலொடும் இணைந்து ஒலித்தது என்பதற்கும் குறிப்புகள் உள்ளன. மங்கலக்கருவியாக இருந்த இது பின்னர் ஆடலுக்குரிய தாளக்கருவியாக ஆனது.

## வளர்ச்சி
இந்தியாவின் பல்வேறு கலை மரபுகளிலும் ஒரு வாயுடைய குடமுழவம் இடம் பெற்றிருந்தாலும், தமிழகத்தில் குறிப்பாகச் சோழ மண்டலத்தில் இக்கருவி பஞ்சமுக முழவமாக வளர்ச்சியடைந்தது. இன்றும் இம்மண்டலத்தின் ஏதோ ஒரு மூலையில் (திருவாரூரில்) இசைக்கப்பெற்று வாழ்ந்துகொண்டும் இருக்கிறது.

## மேலும் பார்க்க
* குடமுழா (நூல்)

## இவையையும் காண்க
* பஞ்சமுக வாத்தியம் (இசைக்கருவி)

## மேற்கோள்கள்

## வெளி இணைப்புகள்
* திருமுறை குறிப்பிடும் இசைக்கருவிகள், சைவம் 

பகுப்பு:தமிழர் இசைக்கருவிகள்
ஆசிரியரை வழிபடும் முறை

மாணவர்கள் **ஆசிரியரை வழிபடும் முறை** எவ்வாறு இருக்கவேண்டும் என்பதை நன்னூல் கூறுகிறது.

குளிர் காய்பவர் நெருப்புக்கு அஞ்சி அதைவிட்டு அகலாமலும் மிக நெருங்காமலும் அமர்ந்து குளிர் காய்வர். அதுபோல, மாணவனும் ஆசிரியருக்கு அஞ்சி அவரை அகலாமலும் மிகநெருங்காமலும் இருக்கவேண்டும். ஆசிரியரின் நிழல் அவரைவிட்டு நீங்காமல் செல்லும் இடம் எல்லாம் தொடர்ந்து செல்வதுபோல மாணவனும் ஆசிரியரைவிட்டு நீங்காமல் அவரைத் தொடர்ந்து செல்லுதல் வேண்டும். ஆசிரியர்பால் அன்பு மிகக்கொண்டு அவர் எவ்வகையால் எல்லாம் மகிழ்வாரோ அவ்வகையால் எல்லாம் மகிழ்வித்து, அறநெறி மாறா நடத்தை உடையவனாய் ஆசிரியரை ஒரு மாணவன் வழிபாடு செய்தல் வேண்டும்.

## அடிக்குறிப்புகள்
     

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
காவிரி தமிழகத்தின் உயிரோட்டம் (நூல்)

**காவிரி தமிழகத்தின் உயிரோட்டம்** தமிழ்ப் பல்கலைக்கழகம் வெளியிட்ட நூல்களில் ஒன்றாகும்.

## அமைப்பு
நடந்தாய் வாழி காவேரி, இலக்கியச்சான்றுகள், வரலாறும் கல்வெட்டும், காவிரி பற்றிய வருணனை, இலக்கிய ஆதாரங்கள் என்ற ஐந்து முதன்மைத் தலைப்புகளைக் கொண்டு காவிரியின் வரலாற்றினை பன்முக நோக்கில் உணர்த்தும்  வகையில் இந்நூல் அமைந்துள்ளது.

## உசாத்துணை
'காவிரி தமிழகத்தின் உயிரோட்டம்', நூல், (1990; தமிழ்ப்பல்கலைக்கழகம், தஞ்சாவூர்)

## மேற்கோள்கள்


பகுப்பு:1990 தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
பவுரே மொழி

**பவுரே மொழி** (Baure language) ஏறத்தாழ அழிந்துபோன, அரவாக்கன் மொழிக்குடும்பத்தைச் சேர்ந்த ஒரு மொழி. இது தற்போது, பொலீவியாவில், வடமேற்கு மக்டலேனாவின் பெனி பிரிவில் வாழும் ஆயிரம் பவுரே மக்களில் 40 பேரால் மட்டுமே பேசப்படுகின்றது. விவிலியத்தின் சில பகுதிகள் 1960 - 66 காலப் பகுதியில் பவுரே மொழியில் மொழிபெயர்க்கப்பட்டுள்ளன. இம்மொழி பேசுவோரில் பலர் எசுப்பானிய மொழிக்கு மாறி வருகின்றனர். இம்மொழி தற்போது இலத்தீன் எழுத்துகளில் எழுதப்பட்டு வருகிறது.

## மேற்கோள்கள்

## வெளியிணைப்புகள்
* Lenguas de Bolivia (இணையப்பதிப்பு)
* Documentation of Endangered Languages: Baure

பகுப்பு:மொழிகள்
ஆலூர்

**ஆலூர்** (Alur) என்பது இந்தியா, தமிழ்நாட்டின் கிருட்டிணகிரி மாவட்டம், ஒசூர் வட்டத்தைச் சேர்ந்த ஒரு சிற்றூர் ஆகும்‎. இந்த ஊரானது ஆலூர் ஊராட்சிக்கு உட்பட்டது.

## மக்கள் வகைப்பாடு
இவ்வூரில் மொத்தம் 3042 பேர் வசிக்கின்றனர். இதில் ஆண்கள் 1571 பெண்கள் 1471 ஆவர்.

## ஊரில் உள்ள கோயில்கள்
* ஆலூர் வரதராஜசாமி கோயில்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கொத்தப்பள்ளி

**கொத்தப்பள்ளி** (Kottapalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 411 வீடுகள் உள்ளன. மக்கள் தொகை 1634, இதில் 845 பேர் ஆண்கள், 779 பேர் பெண்கள் ஆவர். எழுத்தறிவு விகிதம் 68.40% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மல்லச்சந்திரம்

**மல்லச்சந்திரம்** (Mallasandiram) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 119 வீடுகள் உள்ளன. மக்கள் தொகை 481, இதில் 242 பேர் ஆண்கள், 239 பேர் பெண்கள் ஆவர். எழுத்தறிவு விழுக்காடு 65.72% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.

## ஊரின் சிறப்பு
இந்த ஊரில் அமைந்துள்ள மோரல் பாறை என்னும் குன்றில் மல்லச்சந்திரம் கற்திட்டைகள் என அழைக்கப்படும் பெருங்கற்கால தொல்லியல் சின்னங்களுக்காக இந்த ஊர் சிறப்பாக அறியப்படுகிறது.
 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அப்பாலை மொழி

**அப்பாலை மொழி** (Apalaí) பிரேசில் நாட்டில் பேசப்பட்டு வரும் ஒரு கரிபிய மொழி. ஏறத்தாழ 450 பேர் இந்த மொழியைப் பேசுகின்றனர். இவர்களிற் பலர் வேயானா மொழியையும் பேசுகின்றனர். 100 பேர் அப்பாலை மொழியை மட்டும் பேசத் தெரிந்தவர்கள். இம்மொழி பேசும் மக்களிடையே அப்பாலை மொழிப் பயன்பாடு வலுவாகவே உள்ளது. அப்பாலை மொழி இலத்தீன் எழுத்துகளில் எழுதப்படுகிறது. இம்மொழியை முதல்மொழியாகப் பேசுபவர்கள் மத்தியில் எழுத்தறிவு 30% வரை உள்ளது.

## மேற்கோள்கள்

பகுப்பு:மொழிகள்
பகுப்பு:கரிபிய மொழிகள்
பகுப்பு:பிரேசிலின் மொழிகள்
மொத்தம் அக்ராரம்

**ஆலூர்** (Alur) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎..

## மக்கள் வகைப்பாடு
இவ்வூரில் மொத்தம் 3445 பேர் வசிக்கின்றனர். இதில் ஆண்கள் 1860 பெண்கள் 1585 ஆவர்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஒட்டப்பள்ளி

**ஒட்டப்பள்ளி** (Oddapalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 102 வீடுகள் உள்ளன. மக்கள் தொகை 519, இதில் 273 பேர் ஆண்கள், 246 பேர் பெண்கள் ஆவர். எழுத்தறிவு விழுக்காடு 53.94% ஆகும் இது தமிழ்நாட்டின் சராசரி எழுத்தறிவு விழுக்காடான 80.09%க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இக்சுக்காரியானா மொழி

**இக்சுக்காரியானா மொழி** (Hixkaryana language) கரிபிய மொழிகளுள் ஒன்று. பிரேசிலில், அமேசான் ஆற்றின் கிளையாறுகளில் ஒன்றான நமுண்டா ஆற்றுப் பகுதியில் வாழும் 600க்குச் சற்றுக் கூடுதலான மக்கள் இம்மொழியைப் பேசுகின்றனர். இம்மொழி பேசுபவர்களில் பலர் வைவை மொழியையும், போர்த்துக்கேய மொழியையும் பேசக் கூடியவர்களாக உள்ளனர். எனினும் இவர்களுடைய சொந்த மொழிப் பயன்பாடு மிகவும் வலுவாகவே காணப்படுகிறது. இலத்தீன் எழுத்துக்களே இம்மொழியை எழுதப் பயன்படுகின்றன. இக்சுக்காரியானா மொழியை முதல்மொழியாகப் பேசும் மக்களிடையே எழுத்தறிவு 60% வரை உள்ளது. இது செ.ப.எ சொல் ஒழுங்கைக் கொண்ட ஒரு மொழியாகக் கருதப்படுகிறது.

## மேற்கோள்கள்

பகுப்பு:செயப்படுபொருள்-பயனிலை-எழுவாய் மொழிகள்
பகுப்பு:பிரேசிலின் மொழிகள்
பகுப்பு:கரிபிய மொழிகள்
நெரிகம்

**நெரிகம்** (Nerigam) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது சூளகிரியில் இருந்து 17 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 43 கிலோமீட்டர் தொலைவிலும், மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது. 2011 ஆண்டைய இந்திய மக்கள் கணக்கெடுப்பின்படி 242 வீடுகள் உள்ளன. மக்கள் தொகை 1034, இதில் 537 பேர் ஆண்கள், 497 பேர் பெண்கள் ஆவர். எழுத்தறிவு 49.5% ஆகும் இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அழகர் கோயில் தேரோட்டம்

**அழகர் கோயில் தேரோட்டம்** மதுரை மாவட்டத்திலுள்ள அழகர் கோயிலில் நடைபெறும் புகழ் பெற்ற தேரோட்டமாகும்.

## புதிய தேர்
2011-ஆம் ஆண்டு நடைபெற்ற கும்பாபிஷேகத்தைத் தொடர்ந்து கோயிலில் பல்வேறு பணிகள் மேற்கொள்ளப்பட்டபோது மண்ணுக்குள் புதையுண்டிருந்த  குளம் தோண்டி எடுக்கப்பட்டது. பின்னர் சரிந்திருந்த படிக்கட்டுகள் சரிசெய்யப்பட்டன. அப்போது 400 ஆண்டுகள் பழமையான கோயில் தேரையும் சீரமைக்க வேண்டும் என்ற கோரிக்கையைத் தொடர்ந்து தேரை வடிவமைக்கும் பணி தொடங்கியது. 

## அமைப்பு
இரண்டு ஆண்டுகளுக்கு முன்னர் 15 பேர் கொண்ட தச்சர்கள் குழுவினர் தேரை வடிவமைக்கும் பணியில் ஈடுபட்டனர். பர்மாவிலிருந்து முதல் தர தேக்கும், வேங்கை மரமும் வரவழைக்கப்பட்டது.பழைய தேரின் அழகும், அளவும் மாறாமல் அப்படியே செய்யப்பட்டது. 
* உயரம் : 5 நிலைகளுடன், 51 அடி உயரம் 
* எடை : 62  டன் 
* சிம்மாசனம் வரையில் உயரம் : 22 அடி 
* கும்பம் வரையில் உயரம் : 51 அடி

## சிற்பங்கள்
இத்தேரில் கீழ்ப்பகுதியில் 162 சுவாமி சிற்பங்கள், மேல் பகுதியில் 62 கலைச்சிற்பங்கள் என்று பின்வருவன உள்ளிட்ட சுமார் 400 சிற்பங்கள் அமைந்துள்ளன.

* விநாயகர்
* கருப்பண்ண சுவாமி
* தசாவதாரங்கள்
* ரதி
* மன்மதன் 
* முருகன் 
* சித்தர்கள்

## வெள்ளோட்டம்
மதுரை அழகர்கோவிலில் உள்ள சுந்தரராஜ பெருமாள் கோயில் புதிய தேர் வெள்ளோட்டம் ஜூலை 6, 2015 திங்கட்கிழமை நடைபெற்றது. முன்னதாக சுந்தரராஜ பெருமாளிடம் அனுமதி கேட்கும் வழிமுறைகள் பின்பற்றப்பட்டன. பின்னர் புனித தீர்த்தம் தெளிக்கப்பட்டு தீபாராதனை நடைபெற்றது. அலங்கரிக்கப்பட்ட அழகான வண்ணமயமான தோரண மாலைகளும், தொங்கு தோரணத் திரைச்சீலைகளும் தேரின் நான்கு திசைகளிலும் அழகாகத் தொங்க விடப்பட்டிருந்தன. தேரில் சுவாமி எழுந்தருளும் இடத்தில் கல்கண்டு நிரம்பிய கும்பகலசம் அமைக்கப்பட்டது. கோயில் யானை முன் செல்ல, காலை 9.50 மணிக்கு திருத்தேர் வடம்பிடித்து இழுக்கப்பட்டது. 

## தேரோட்டம்
ஜூலை 31, 2015 அன்று தேரோட்டம்  சிறப்பாக நடைபெற்றது. பெருமாளே படுத்திருப்பது போன்ற தோற்றம் கொண்ட, திருமாலிருஞ்சோலை மலையின் பின்னணியில் தேர் அசைந்து வருவது கண்கொள்ளாக்காட்சியாக இருந்தது.  காலை 5.45 மணிக்கு, மேள தாளம் முழங்க புதிய தேரில் அழகர், ஸ்ரீதேவி, பூதேவியுடன் எழுந்தருளினார். யானை கம்பீரமாக முன்னே சென்றது. காலை 7.15 மணிக்கு தேரின் வடத்தைப் பிடித்து பக்தர்கள் இழுக்க ஆரம்பித்தனர். எங்குப் பார்த்தாலும் கோவிந்தா என்ற கோஷம் முழங்கியது. தேர் நான்கு கோட்டை வாசல்களை கடந்து, காலை 9.25மணிக்கு மீண்டும் நிலைக்கு வந்தது. அதிகமான எண்ணிக்கையில் பக்தர்கள் கலந்து கொண்டனர். அலங்காநல்லூர் : அழகர்கோயிலில் நேற்று ஆடித்தேரோட்ட விழா நடந்தது. ஆடிப்பௌர்ணமி நாளன்று நடைபெற்ற இத்திருவிழாவில் ஆயிரக்கணக்கான பக்தர்கள் கலந்து கொண்டனர். 

## இவற்றையும் பார்க்க
* அழகர் கோவில்
* பதினெட்டாம்படி கருப்பண்ணசாமி சன்னதி
* பழமுதிர்சோலை முருகன் கோயில்
* நூபுர கங்கை தீர்த்தம்
* ராக்காயி அம்மன் கோயில்

## உசாத்துணை

பகுப்பு:தேர்த் திருவிழாக்கள்
பகுப்பு:கோயில் வேலைப்பாடுகள்
பகுப்பு:மதுரை மாவட்டத்திலுள்ள கோயில்கள்
வராவோ மொழி

**வராவோ மொழி** (Warao language) வாராவோ மக்களால் பேசப்படுகின்ற மொழி. இம்மக்கள் வடக்கு வெனிசுவேலா, கயானா, சுரினாம் ஆகிய நாடுகளில் வாழுகின்றனர். 2007 ஆம் ஆண்டு  மக்கள்தொகைக் கணிப்பின்படி வெனிசுவேலாவில் இம்மொழியைப் பேசும் 28,100 மக்கள் உள்ளனர். இவர்கள் வடகிழக்கு வெனிசுவேலாவின் ஒரினோக்கோ கழிமுகப் பகுதியில் வாழ்கின்றனர். இவர்களுடன், மேற்குக் கயானா, சூரினாம் ஆகிய நாடுகளில் சிறு தொகையானோர் இம்மொழியைப் பேசுகின்றனர். இது உலகில் மிக அரிதாகக் காணப்படும் செ.எ.ப சொல்லொழுங்கு கொண்ட ஒரு மொழி. வராவோ மொழி அது வழங்கும் பகுதியிலோ அல்லது வேறெங்குமோ உள்ள எந்த மொழியுடனும் தொடர்பு அற்ற தனி மொழியாகக் காணப்படுகிறது..

## மேற்கோள்கள்

பகுப்பு:வெனிசுவேலாவின் மொழிகள்
பகுப்பு:கயானாவின் மொழிகள்
பகுப்பு:தென் அமெரிக்க மொழிகள்
பகுப்பு:செயப்படுபொருள்-எழுவாய்-பயனிலை மொழிகள்
இலித்தியம் பெரிலைடு

**இலித்தியம் பெரிலைடு** *(Lithium beryllide)* என்பது இலித்தியம் மற்றும் பெரிலியம் உலோகங்களின் சேர்மமாகும். கருதுகோள் நிலையில் உள்ள இச்சேர்மம் போலவே  வெவ்வேறு வகையான அளவுகளில் சேர்ந்து LiBe, LiBe2, Li2Be, LiBe3, Li3Be, Li2Be3, Li3Be2, LiBe4 மற்றும் Li4Be போன்ற  மேலும் பல சேர்மங்களை உருவாக்கும் சாத்தியங்கள் உள்ளதாக கருதுகோள்கள் தெரிவிக்கின்றன.இவற்றுள் சில சேர்மங்கள் மிக அதிக அழுத்தம் மற்றும் குறைவான வெப்பநிலையில் மிகைகடத்திகளாக இருக்கவும் வாய்ப்புகளுள்ளதாக கணிப்பிய முறைகள் தெரிவிக்கின்றன

## மேற்கோள்கள்

பகுப்பு:கருதுகோள் வேதிச் சேர்மங்கள்
பகுப்பு:இலித்தியம் சேர்மங்கள்
பகுப்பு:கருத்தியலான வேதிச் சேர்மங்கள்
கரிபிய மொழிகள்

**கரிபிய மொழிகள்** (Cariban languages) தென்னமெரிக்காவின் தாயக மொழிக் குடும்பங்களுள் ஒன்றைச் சேர்ந்த மொழிகள். இவை அமேசான் ஆற்றுக் கழிமுகத்தில் இருந்து கொலம்பியாவின் ஆன்டெசு மலைத்தொடர்கள் வரை தென்னமெரிக்காவின் வடக்கு அந்தலைப் பகுதியில் பரந்து காணப்படுகின்றன. அத்துடன் நடு பிரேசிலிலும் உள்ளன. இம்மொழிகள் ஒன்றுக்கொன்று நெருங்கிய உறவுள்ளவை. கிளைமொழி என்றால் என்ன என்பதற்கான விளக்கத்தைப் பொறுத்து இம்மொழிகளின் எண்ணிக்கை இரண்டு முதல் மூன்று டசின்கள் வரை இருக்கக்கூடும். இவற்றுள் பல மொழிகளைச் சில நூறு பேர்கள் மட்டும் பேசினாலும், இன்னும் பேசப்படுகின்றன. மக்கூசி என்னும் ஒரு மொழியை மட்டும் ஏறத்தாழ 30,000 பேர்கள் பேசுகின்றனர். இம்மொழிக் குடும்பத்தைச் சேர்ந்த ஒரு மொழியான இக்சுக்காரியானா மொழி, மனித மொழிகள் எதிலும் இல்லாதது என முன்னர் கருதப்பட்ட செயப்படுபொருள்-பயனிலை-எழுவாய் சொல்லொழுங்குக்கு உரிய மொழி என அறியப்பட்டதனால், கரிபியன் மொழிக்குடும்பம் மொழியியலாளர்களிடையே பெரிதும் அறியப்பட்டது.

## மேற்கோள்கள்


பகுப்பு:வெனிசுவேலாவின் மொழிகள்
டசின்

**டசின்** (dozen) என்பது 12 கொண்ட ஒரு தொகுதியைக் குறிக்கும். இயற்கை நிகழ்வான சந்திரனின் இயக்கத்தில் ஒரு சூரியனின் சுற்றில் 12 சந்திரனின் சுற்று ஏற்படுகிறது. இதனால் பன்னிரண்டு பன்னிரண்டாக எண்ணும் பழக்கம் பழங்காலத்திலேயே தோன்றியிருக்கலாம். எனவே டசின் என்பதும் மிகப் பழைய எண்ணும் முறையாக இருக்கக்கூடும். அத்துடன், இதிலும் சிறிய பிற எண்களைப் போலன்றி பன்னிரண்டைப் பல்வேறு வகையாகப் பிரித்துக்கொள்ளலாம் (12 = 2 x 6 = 3 x 4 = 1 x 12) என்பது ஒரு வசதியாகும். 12 ஐ அடியாகக் கொள்ளும் வழக்கம் மெசொப்பொத்தேமியாவில் தோன்றியிருக்கக்கூடும் எனக் கருதப்படுகிறது. இது ஒருவரின் கட்டை விரலைப் பயன்படுத்தி ஏனைய நான்கு விரல்களில் காணப்படும் பிரிவுகளை எண்ணும் பழக்கத்தால் ஏற்பட்டிருக்கக்கூடும். இதன் படி ஒரு கையைப் பயன்படுத்தி 12 வரை எண்ண முடியும். இரண்டு கைகளையும் பயன்படுத்தி 144 வரை எண்ண முடியும். இது 12 டசின். 12 டசின்களை ஒரு குறொஸ் என்பர்.

பகுப்பு:எண்ணிக்கை அலகுகள்
பகுப்பு:முழு எண்கள்
புரம்

**புரம்** (Puram) என்பது இந்தியா, தமிழ்நாட்டின், கிருட்டிணகிரி மாவட்டம், ஓசூர் வட்டத்துக்கு உட்பட்ட  ஒரு  சிற்றூர் ஆகும்.‎

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 140 வீடுகள் உள்ளன. மக்கள் தொகை 589, இதில் 318 பேர் ஆண்கள், 271 பேர் பெண்கள் ஆவர். எழுத்தறிவு விழுக்காடு 75.43% ஆகும் இது தமிழ்நாட்டின் சராசரி எழுத்தறிவு விழுக்காடான 80.09%க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கீதாஞ்சலி விரைவுவண்டி

**கீதாஞ்சலி எக்ஸ்பிரஸ்** (Gitanjali Express) இந்தியாவின் இரு பெருநகரங்களான கொல்கத்தா-மும்பை இடையே தினசரி செயல்படக்கூடிய ரயில் சேவையாகும். இது மேற்கு வங்கத்தில் உள்ள கொல்கத்தாவின் ஹவுரா ரயில் நிலையத்தினை, மகாராஷ்டிராவில் உள்ள மும்பையின் ரயில் நிலையத்துடன் இணைக்கிறது. இதன் மூலம் இந்தியாவின் கிழக்குப் பகுதியினை, மேற்குப் பகுதியுடன் இணைக்கும் பணியினை இந்த ரயில்சேவை செய்கிறது. 12859, 12860 ஆகிய வண்டி எண்களுடன் செயல்படும் இந்த ரயில்சேவை, அதிவிரைவு சேவையின் கீழ் பிரிக்கப்பட்டுள்ளது. இது மும்பையில் இருந்து ஹவுராவிற்கு செல்லும் 1968 கிலோ மீட்டர் தூரத்தினை கடக்க 30 மணி நேரமும் 30 நிமிடங்களும் தேவைப்படுகிறது. திரும்பி மீண்டும் புறப்பட்ட இடத்தினை அடைய 31 மணி நேரமும் 30 நிமிடங்களும் எடுத்துக்கொள்கிறது.

இதன் ரயில் பெட்டிகளின் அமைப்பு பின்வருமாறு:
[L – SLR – GS – GS – A2 – A1 – B2 – B1 – S14 – PC – S13 – S12 – S11 – S10 – S9 – S8 – S7 – S6 – S5 – S4 – S3 – S2 – S1 – GS - SLR]

## சம்பந்தப்பட்டவை
ரவீந்திரநாத் தாகூர் எழுதிய மிகவும் பிரபலமான புத்தகம் ‘கீதாஞ்சலி’ ஆகும். இந்த ரயில் சேவையும், வங்காளத்தில் இருந்து புறப்படுவதால் கீதாஞ்சலி என்ற பெயர் பெற்றது. டிசம்பர் 26, 1977 இல் ரயில்வே அமைச்சராக இருந்த மது தான்ட்வேட், வகுப்பில்லாத ரயில்சேவையாக முதன் முதலாக கீதாஞ்சலி எக்ஸ்பிரஸைத் தொடங்கினார்.

## வந்தடையும் நேரமும் புறப்படும் நேரமும்
வண்டி எண் 12859 மும்பையில் இருந்து காலை 6.00 மணியளவில் புறப்பட்டு, அதன் இலக்கான ஹவுரா சந்திப்பினை அடுத்த நாள் மதியம் 12.30 மணியளவில் வந்தடையும். வண்டி எண் 12860, ஹவுரா சந்திப்பில் இருந்து மதியம் 1.50 மணியளவில் புறப்பட்டு, மும்பை நகரத்தினை அடுத்த நாள் இரவு 9.20 மணியளவில் சென்றடையும்.

## வழித்தடமும் நிறுத்தங்களுக்கான நேரமும்

## குறிப்புகள்

பகுப்பு:இந்திய விரைவுவண்டிகள்
விமென்டின்

**விமென்டின்** அல்லது **வைமென்டின்** (Vimentin) என்பது இடைநுழைத் திசுச்செல்களில் காணப்படும் மூன்றாம் வகை (type III) இடைப்பட்ட கசையிழைப் (intermediate filament) புரதம் ஆகும். இத்தகு இடைப்பட்ட கசையிழைப் புரதங்கள் (பலசெல் விலங்கு) கடைக்கலவுரு செல்கள் (metazoan cells) மற்றும் பாக்டீரியாக்களில் காணப்படுகின்றன. இடைப்பட்ட கசையிழைப் புரதங்கள் டிபியூலின் நுண்புன்குழாய்கள், அக்தின் நுண்ணிழைகள் ஆகியவை குழிய வன்கூட்டின் பகுதிகளாக உள்ளன. இவ்வகைப் புரதங்கள் வளர்ச்சிசார்-ஒழுங்கமைவின்படி வெளிபடுத்தப்படுகின்றன. இடைநுழைத் திசுச்செல்களில் உள்ள குழிய வன்கூடுகளில் விமென்டின் முதன்மையாகக் காணப்படுகிறது.

விமென்டின் சதைப்புற்று நோய் உள்ளவர்களில் இடைநுழைத்திசுவைக் கண்டறியும் கழலைக் குறியீடாகப் பயன்படுத்தப்படுகிறது.

## மேற்கோள்கள்

பகுப்பு:புரதங்கள்
பகுப்பு:உயிர்வேதியியல்
அமர்காண்டாக் விரைவுவண்டி

**அமர்காண்டாக் எக்ஸ்பிரஸ்** (Amarkantak Express) தினசரி செயல்படக்கூடிய ஒரு அதிவிரைவு ரயில் சேவையாகும். இது வண்டி எண் 12853 மற்றும் 12854 என்ற எண்களுடன் செயல்படுகிறது. அமர்காண்டாக் எக்ஸ்பிரஸ் மத்திய பிரதேச மாநிலத்தின் தலைநகரான போபால் சந்திப்பிற்கும், சத்தீஸ்கர் மாநிலத்தின் தலைநகரான துர்க் நகரத்தின் ரயில் நிலையத்திற்கும் இடையே செயல்படுகிறது. அமர்காண்டாக் எக்ஸ்பிரஸ், 8225 மற்றும் 8226 என்ற வண்டி எண்களுடன் செயல்பட்ட போபால் – பிலாஸ்பூர் மஹாநதி எக்ஸ்பிரஸ், 8291 மற்றும் 8292 என்ற வண்டி எண்களுடன் செயல்பட்ட போபால் – ராய்பூர் எக்ஸ்பிரஸ், அத்துடன் 1235 மற்றும் 1236 என்ற எண்களுடன் செயல்பட்ட போபால் – ஜபல்பூர் எக்ஸ்பிரஸ் ஆகிய ரயில்களுக்கு பதிலாக இயக்கப்பட்டது.

## பெயர்க் காரணம்
மத்திய பிரதேச மாநிலத்தின் அனூப்பூர் மாவட்டத்தின், யாத்திரீக நகரமான அமர்காண்டாக் பெயரின் அடிப்படையில் ‘அமர்காண்டாக் எக்ஸ்பிரஸ்’ என்று இந்த ரயில்சேவை அழைக்கப்படுகிறது. மத்திய இந்தியாவின் மிகப்பெரிய நதியான நர்மதா நதி இந்நகரத்திற்கு அருகே தனது பயணத்தினை தொடங்குகிறது.

## வந்தடையும் நேரமும் புறப்படும் நேரமும்
வண்டி எண் 12854 போபால் சந்திப்பில் இருந்து தினமும் மாலை 3.40 மணியளவில் புறப்பட்டு, துர்க் நகரத்தினை அடுத்த நாள் காலை 7.55 மணியளவில் வந்தடையும். வண்டி எண் 12853, தினமும் துர்க் நகரத்தில் இருந்து மாலை 6.20 மணியளவில் புறப்பட்டு போபால் சந்திப்பினை அடுத்த நாள் காலை 10.30 மணியளவில் சென்றடையும். அமர்காண்டாக் எக்ஸ்பிரஸ், அதன் இலக்கினை அடையும் முன் 28 நிறுத்தங்களைக் கொண்டுள்ளது.

## வழிப்பாதையும் நிறுத்தங்களுக்கான நேரமும்

## சராசரி வேகம்
தினசரி இருதிசைகளிலும் செயல்படும் இந்த ரயில்சேவையானது சராசரியாக மணிக்கு 70 கிலோ மீட்டர் வேகத்தில் செயல்படுகிறது. வண்டி எண் 12854 சராசரியாக 7 நிமிடங்கள் தாமதத்துடன் புறப்படுகிறது, அத்துடன் சராசரியாக 57 நிமிடங்கள் தாமதத்துடன் வந்தடைகிறது. அதேபோல் வண்டி எண் 12853 சராசரியாக 3 நிமிடங்கள் தாமதத்துடன் புறப்படுகிறது, அத்துடன் சராசரியாக 64 நிமிடங்கள் தாமதத்துடன் வந்தடைகிறது.

## போபால் – பிலாஸ்பூர் பாதையில் செயல்படும் இதர தொடருந்து சேவைகள்
* 12441/12441 ராஜ்தானி எக்ஸ்பிரஸ் 
* 18233/18234 நர்மதா எக்ஸ்பிரஸ் 
* 18235/18236 போபால் – பிலாஸ்பூர் எக்ஸ்பிரஸ் 
* 18237/18238 சத்தீஸ்கர் எக்ஸ்பிரஸ் 
* 18437/18474 ஜோத்பூர் – புரி எக்ஸ்பிரஸ் 
* 12409/12410 எச். நிசாமுதீன் – ராய்கர் கோண்ட்வானா எக்ஸ்பிரஸ்

## குறிப்புகள்

பகுப்பு:இந்திய விரைவுவண்டிகள்
அரவாக்கன் மொழிகள்

**அரவாக்கன் மொழிகள்** (Arawakan languages) தென்னமெரிக்காவின் பண்டைத் தாயக மக்கள் மத்தியில் உருவான ஒரு மொழிக் குடும்பம். இவை **மைப்பூரிய மொழிகள்** எனவும் அறியப்படுகின்றன. இக்குடும்பத்தின் கிளைகள் நடு அமெரிக்கா, இன்றைய பகாமாசு உள்ளடங்கிய கரிபிய மற்றும் அத்திலாந்திக் பகுதிகளில் உள்ள பெரிய அன்டிலெசு ஆகியவற்றுக்கும் பரவின. ஈக்குவடோர், உருகுவே, சிலி ஆகிய நாடுகள் மட்டுமே இன்று அரவாக்கன் மொழிகளைப் பேசும் மக்களைக் கொண்டிருக்கவில்லை.

வெனெசுவேலாவில் உள்ள மைப்பூரே மொழியைத் தழுவி இக்குடும்பத்துக்கு மைப்பூரே என்னும் பெயர் முதலில் 1782 ஆம் ஆண்டில் பிலிப்போ எஸ். கிலிஜ் என்பவரால் இடப்பட்டது. இம்மொழியையே அவர் இக்குடும்பம் பற்றி ஆராய்வதற்கு அடிப்படையாகக் கொண்டார். ஒரு நூற்றாண்டின் பின்னர், பண்பாட்டு அடிப்படையில் முக்கியமான அரவாக் மொழியின் பெயரைத் தழுவி இக்குடும்பத்துக்குப் பெயர் மாற்றம் செய்யப்பட்டது. வட அமெரிக்க அறிஞர்கள் பரந்த பெரும் அரவாக்கன் என்னும் முன்மொழிவை வைக்கும்வரை அரவாக்கன் என்னும் பெயர் நிலைத்திருந்தது. பின்னர் மைப்பூரிய மொழிகள் என்னும் பெயர் மூலக் குடும்பத்துக்கான பெயராக மீள்விக்கப்பட்டுள்ளது.

பகுப்பு: தென் அமெரிக்க மொழிகள்
அகரம் பாலமுருகன் கோயில்

**அகரம் பாலமுருகன் கோயில்** என்னும் கோயில் கிருட்டிணகிரி மாவட்டம் ஒசூர் இராயக்கோட்டை சாலையில் உள்ள அகரம் என்ற ஊரில் உள்ள முருகன் கோயில் ஆகும். இக்கோயில் அறநிலையத்துறையின் கட்டுப்பாட்டில் இயங்குகிறது.
## வரலாறு
இவ்வூரில் நெடுஞ்சாலை ஒட்டி உள்ள இக்கோயில் சுமார் 500 ஆண்டுகள் பழமையானதாகும். இக்கோயியில் குளத்துடன் அமைந்திருந்தது. கோயிலை புதுப்பிக்க எண்ணியவர்கள் ஏதோ ஒரு காரணத்தால் இக்கோயிலுக்கு பக்கத்திலேயே புதியதாக ஒருகோயிலைக்க்ட்டி வழிபாடு நடத்தி வருகின்றனர்.
## அமைப்பு
கோயில்  வளாகத்தில் விநாயகர், வள்ளி தெய்வானை உடனுறை சுப்பிரமணியர், சிவன் நவக்கிரகங்கள் சன்னதிகள் உள்ளன.  மகாமண்டபத்தில் உள்ள உற்சவர் சன்னதியில் பாலமுருகனையும், வள்ளி தெய்வானை உடனுறை முருகனையும் காணலாம்.
## விழாக்கள்
ஒவ்வோராண்டும் ஆடிக் கார்த்திகை அன்று பாலமுருகனுக்கு அபிசேக ஆராதனைகளும் சந்தனக் காப்பு அலங்காரத்துடன் சிறப்பு பூசைகள் செய்யப்படுகின்றன. புரட்டாசி அமாவாசையை அடுத்துவரும் 9 நாட்கள் நவராத்திரி விழாவாக கொண்டாடப்பட்டு, விஜயதசமியன்று உற்சவரின் ஊர்வலம் நடக்கிறது. கார்த்திகை தீபத்தன்று சிறப்பு வழிபாடு நடக்கிறது அன்று சொக்கப்பனை கொளுத்தப்படுகிறது. தைபூசத்தன்று தேர்திருவிழா நடக்கிறது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள முருகன் கோயில்கள்‎
மெண்டெலியப் பிழை

**மெண்டெலியப் பிழை** என்பது, உயிரின மரபியல் ஆய்வில், ஒரு தனி உயிரியில் நிலவும் தன் பெற்றோரில் இருந்து மெண்டெலிய மரபுப்பேறாகப் பெறப்படாத மாற்றுருவை அல்லது மரபன் தனிமத்தைக் குறிக்கிறது. குறிப்பிட்ட மரபனின் ஒத்த தோற்றவகைமைகளின் உறவுடைய தனி உயிரிகளின் இனப்பெருக்கம்வழிப் பெறும் பண்புகளே மரபுப்பேறு என வரையறுக்கப்படுகிறது. மெண்டெலியப் பிழை பெற்றோர்களின் மரபன் ஆய்வால் வரையறுக்கப்பட்ட மரபுப்பேற்றுக் கட்டமைப்பு சரியில்லை என்பதைச் சுட்டுகிறது. அதாவது இது தனி உயிரிக்குரிய ஒரு பெற்றோரின் தகவல் சரியாக அமையவில்லை என்பதையே சுட்டுகிறது.

மெண்டெலியப் பிழைகள் தோற்றவகைமைப் பிழைகளாக அமையலாம். அதாவது தவறுதலாகச் சுட்டப்படும் பெற்றோர் இணைப் பிழைகளாக இருக்கலாம். அல்லது சடுதிமாற்றத்தால் ஏற்பட்ட பிழைகளாகவும் இருக்கலாம். தனி உயிரியில் அதன் பெற்றோரின் அனைத்துவகைத் தோற்றவகைமைச் சேர்மானங்களோடும் பொருந்திவராத ஓர் இயல்பு நிலவுவதை மெண்டெலியப் பிழை நிறுவுகிறது. இவ்வகைத் தீர்மானிப்புக்கு கால்வழியைச் சரிபார்க்கவேண்டும்.  என்றாலும் கால்வழிக்கும் தோற்றவகைமைக்கும் உள்ள முரண்பாடு நிறுவல் ஒரு NP-முழுமை சிக்கல் ஆகும். 
இந்த வரையறையோடு பொருந்தாத மரபியல் பொருந்தாமைகள் மெண்டெலியஞ்சாராத பிழைகள் எனப்படும்.
 
இந்தப் பிழைகளைக் கண்டுபிடிக்க புள்ளியியல் ஆய்வுமுறை பயன்படுகிறது. தனி உயிரியுடன் இணைந்த குறிப்பிட்ட நோய்மரபனைக் கண்டறிய இது உதவுகிறது. மரபன்களால் உருவாகும் இவ்வகை மாந்தரின நோய்கட்கு எடுத்துகாட்டாக ஃஅண்டிங்டன் நோய் அல்லது மார்ஃபன் நோய்த்தொகையைக் கூறலாம்.

## மேலும் காண்க

* கிரிகோர் மெண்டெல்
* ஒற்றை நியூக்கிளியோட்டைடு பல்லுருவத்தோற்றவகைமை (SNP genotyping)

## அடிக்குறிப்புகள்

*சமனிலையான கட்டுபாட்டு நிறைவு நுட்பத்தைப் பயன்படுத்திச் சிக்கலான கால்வழியில் மெண்டெலியப் பிழைகாணல்

பகுப்பு:மரபியல்
மாற்றுநொதி

**மாற்றுநொதிகள்** (*Alloenzymes* அல்லது *allozymes*) ஒரு நொதியின் மாற்றுவடிவங்களாகும். இவை ஒரே மரபிருப்பில் உள்ள வேறுபட்ட மாற்றுருக்களால் தொகுக்கப்படுகின்றன. இவை ஒத்தநொதிகளுக்கு எதிரிடையானவை. ஒத்தநொதிகள் என்பவை ஒரே செயலைச் செய்யும் நொதிகளாகும். மேலும் இவை வேறுபட்ட மரபிருப்புகளில் உள்ள மரபன்களால் தொகுக்கப்படுகின்றன.

மாற்றுநொதிகள் பொதுவான உயிர்த்திணை உலகு, தனித்த உயிர்த்தொகுதிகள் சார்ந்த படிமலர்ச்சி நிலைபேணலுக்கான உயர்செயல்பாட்டு மட்டங்களில் முனைவாக உயிர்வினைகளை ஊக்குவிக்கும் இயல்பான நொதிகளே ஆகும். இந்நொதிகளை  படிமலர்ச்சி வரலாற்றையும் பல்வேறு உயிரினங்களுக்கிடையே நிலவும் உறவுகளையும் சுட்டும் மூலக்கூற்று குறிபான்களாக தொகுதி மரபியலாளர்கள் பயன்படுத்துகின்றனர். மாற்றுநொதிகள் ஒரே கட்டமைப்பைப் பெற்றிராததால் இது முடிகிறது எனலாம். மேலும் இவற்றை நுண்புழை மின்புலப் பகுப்பால் தனியாகப் பிரிக்கவியலும். என்றாலும் சில உயிரினங்கள் ஒற்றையுருவினவாக உள்ளதால் அவற்றின் பல மாற்றுநொதிகளால் இவ்வுயிரினங்களின் படிமலர்ச்சி வரலாற்றை மதிப்பிடல் அரிதாக உள்ளது.  இந்நிகழ்வுகளில் அவர்கள் படிமலர்ச்சி வரலாற்றை மதிப்பிட மாற்று வழிமுறைகளைப் பின்பற்ற வேண்டியுள்ளது.

இவை அனைத்து உயிரினங்களிலும் நிகழும் டி. என். ஏ. படிகளை உருவாக்கி, அதைப் பழுதுபார்க்கும் DNA polymerase போன்ற மிக அடிப்படையான செயல்களைப் பொதுவாக நிறைவேற்றுகின்றன. எனவே இவற்றில் ஏற்படும் கணிசமான மாற்றங்கள் உயிரினங்களின் படிமலர்ச்சி வரலாற்றில் குறிப்பிடத்தக்க நிகழ்ச்சிகளை உருவாக்குகின்றன.  பொதுவாக, உயிரினத்தொகுதிகளிடையே ஏன் உயிரின உலகுகளிடையேயும் நிலவும் DNA polymeraseஇல் அமினோஅமில வரிசைமுறையில் உள்ள வேறுபாடு மிகக் குறைவாகவே அமைகிறது.

பல்வேறு உயிரினங்களின் ஒப்பீட்டிற்கு எந்த மாற்றுநொதியை தேர்வது என்பது எந்த நொதி பேரளவு வேறுபாடு கொண்டுள்ளதோ எது அனைத்து உயிரினங்களிலும் இருக்கிறதோ எனும் நிலையைப் பொறுத்தது. உயிரினங்களின் நொதிகளின் அமினோஅமில நிரலில் உள்ள வேறுபாடுகளைப் பொறுத்து கூடுதலான அமினோஅமில ஒப்புமைகள் உள்ளவை மிகநெருங்கிய உறவுள்ளனவாகவும் குறைவான ஒப்புமைகள் உள்ளவை சற்றே விலகிய உறவுள்ளனவாகவும் மதிப்பிடப்படும். நொதி குறைவான நிலைபேணல் உள்ளதாயின் நெருங்கிய உறவுள்ள உயிரினங்களிலும் அமினோஅமில வேறுபாடுகள் கூடுதலாக அமையும்.

## மேற்கோள்கள்

## வெளி இணைப்புகள்
* http://www.cas.vanderbilt.edu/bsci111b/allozymes/supplemental.htm 

## மேலும் காண்க

*மரபன்தொகை ஒப்பீட்டியல்
*தொகுதி உருவாக்கம்
*மூலக்கூற்றுத் தொகுதி உருவாக்கம்
*மூலக்கூற்றுப் படிமலர்ச்சி
*உறுப்பொப்புமை (உயிரியல்)

பகுப்பு:நொதிகள்
பகுப்பு:மூலக்கூற்று உயிரியல்
பகுப்பு:பரிணாம உயிரியல்
பகுப்பு:தொகுதிமரபியல்
இலித்தியம் போரேட்டு

**இலித்தியம் போரேட்டு** *(Lithium borate)* என்பது போரிக் அமிலத்தினுடைய இலித்தியம் உப்பு ஆகும். இது **இலித்தியம் டெட்ராபோரேட்டு**அல்லது **இலித்தியம் நான்மபோரேட்டு** என்றும் அழைக்கப்படுகிறது.இதனுடைய மூலக்கூற்று வாய்ப்பாடு Li2B4O7 ஆகும். கண்ணாடிகள் மற்றும் மண்பாண்டங்கள் உருவாக்குதலில் இலித்தியம் போரேட்டு ஒரு கலவைக்கூறாக பயன்படுத்தப்படுகிறது.
 
ஆய்வகங்களில் டி.என்.ஏ மற்றும் ஆர்.என்.ஏ போன்றவற்றின் கூழ்ம மின்னாற்பகுப்பிற்கு இலித்தியம் போரேட்டு தாங்கலைப்பயன்படுத்த முடியும். போராக்சு இணைவு முறையிலும் இலித்தியம் போரேட்டைப் பயன்படுத்த முடியும். எக்சு கதிர் உடனொளிர்வு நிறமாலையியல் பகுத்தாயும் தாதுப் பொடிகளை பளபளப்பாக்க இம்முறை பயன்படுகிறது

## மேற்கோள்கள்


## இவற்றையும் காண்க

*இலித்தியம் போரேட்டு தாங்கல்
*இலித்தியம் மெட்டா போரேட்டு (LiBO2)

பகுப்பு:போரேட்டுகள்
பகுப்பு:இலித்தியம் சேர்மங்கள்

.
மைப்பூரே மொழி

**மைப்பூரே மொழி** (Maipure language) முன்னர் வென்டுவாரி, சிப்பாப்போ, அவுட்டனா ஆற்றோரங்களில் பேசப்பட்ட மொழியாகும். அத்துடன் மேல் ஒரினோக்கோ பகுதியில் பொது மொழியாகவும் இது இருந்தது. 18 ஆம் நூற்றாண்டின் இறுதியில் இது அழிந்துவிட்டது. சம்போனி (2003) என்பது இம்மொழியின் இலக்கண விபரம் ஆகும். இதில் 18 ஆம் நூற்றாண்டைச் சேர்ந்த பதிவுகளில் இருந்து, பெரும்பாலும் இத்தாலிய சமயப் பரப்புரையாளர் பிலிப்போ எஸ். கிலீயின் எழுத்துகளில் இருந்து, சேகரிக்கப்பட்ட ஒரு சொற் பட்டியல் சேர்க்கப்பட்டுள்ளது. மைப்பூரிய மொழிக் குடும்பத்தை அடையாளம் காண உதவியதால் இது முக்கியத்துவம் உடையது.

## மேற்கோள்கள்

பகுப்பு:தென் அமெரிக்க மொழிகள்
அரவாக் மொழி

**அரவாக் மொழி** அல்லது **லோக்கோனோ** மொழி அரவாக்கன் மொழிக் குடும்பத்தைச் சேர்ந்த ஒரு மொழி. தென்னமெரிக்காவைச் சேர்ந்த லோக்கோனோ (அரவாக்) மக்கள் இம்மொழியைப் பேசுகின்றனர். இவர்கள் கிழக்கு வெனிசுவேலா, குயானா, சுரினாம், பிரெஞ்சு கயானா ஆகிய நாடுகளில் வாழ்கின்றனர். அரவாக் என்ற சொல் பொதுவாக அரவாக்கன் மொழிக் குடும்பத்தைச் சேர்ந்த எல்லா மொழிகளையும் குறிக்கப் பயன்படுவது உண்டு. 

## ஒலியியல்
### மெய்யொலிகள்

## மேற்கோள்கள்

பகுப்பு:தென் அமெரிக்க மொழிகள்
பாடம் கேட்ட பின்னர் பயிலும் முறை

**பாடம் கேட்ட பின்னர்ப் பயிலும் முறை** என்பது ஆசிரியரிடம் பயின்ற பாடநூலை மாணவன் எவ்வாறு பயில்வது என்று விளக்கும் நன்னூல் பகுதியாகும்.

மாணவன் தான் பயின்ற நூலின் உலக வழக்கு , செய்யுள் வழக்கு ஆகியனவற்றை அறிந்துகொள்ளும் வகையில் பயிலவேண்டும். தான் படித்த பாடத்தை மறவாமல் போற்றுதல், ஆசியரிடம் கேட்ட கருத்துகளை நினைவிற்கு கொண்டுவந்து சிந்தித்து அறிதல், அவ்வாறு சிந்திக்கும்போது எழுந்த ஐயங்களை மீண்டும் ஆசிரியரைச் சந்தித்துக் கேட்டுத் தெளிதல், தன்னோடு பயிலும் மாணவருடன் சேர்ந்து பயிலுதல், அவ்வாறு பயிலும்போது எழும் சந்தேகங்களை அவர்களிடம் விவாதித்து தெளிதல், உடன் பயில்பவர்களின் ஐயங்களைப் போக்க உதவுதல் போன்ற  செயல்களைக் கடமையாகக் கொண்டால் மாணவனின் அறியாமை பெரிதும் நீங்கும்.

ஒரு நூலை ஒரு முறை பாடம் கேட்பதோடு நில்லாமல் மறுமுறையும் ஒரு மாண்வன் கேட்பானாகில் பெரும்பாலும் தவறில்லாமல் கற்றவனாகக் கருதப்படுவான். எனவே மாணவன் ஒரு நூலை இரண்டுமுறை பயிலவேண்டும். 

ஒரு நூலை மாணவன் மூன்றுமுறை பாடம் கேட்டால், அவன் அப்பாடத்தைப் பிறருக்கு கற்பிக்கும் வல்லமையைப் பெற்றுவிடுவான்..

இங்ஙனம் ஒரு மாணவன் ஆசிரியர் உரைத்த நூற்பொருளை மும்முறை கேட்டு பயின்றாலும் ஆசிரியரின் புலமைத் திறத்தில் காற்பங்கே நிரம்பப் பெறுவான். அதற்கு மேலாக முழுமையாகப் பெற வேண்டுமாயின் அவன் தன் முயற்சியால் உழைத்துப் பெருக்கிக் கொள்ள வேண்டும்..

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
வேதியியற் பொறி

**வேதியியற் பொறி** *(chemical trap)* என்பது வேதியியலில் ஒருசில மூலக்கூறுகளைக் கண்டறிய பயன்படுத்தப்படும் வேதிச் சேர்மத்தைக் குறிக்கிறது. இக்கண்டறிதல் நிகழும் சூழல்கள் சில இங்கே தரப்பட்டுள்ளது.

•	மூலக்கூறின் செறிவு மிகவும் குறைவாக மற்றும் கண்டறிதல் வரம்பிற்கு கீழேயும் உள்ள நிலை.

•	மூலக்கூறின் வினைத்திறன் அதிகமாக உள்ள நிலை மற்றும் அதை தனிமைப்படுத்த இயலாத நிலை அல்லது நிறமாலைக் காட்டியால் கண்டறியமுடியாத நிலை. (உதாரணமாக வளையபியூட்டாடையீன்)

•	மூலக்கூறானது, சுழிமாய்க் கலவையில் எதிர் வேற்றுருவாக உள்ள நிலை.  
  
வேதியியல் பொறியுடன் ஈடுபடும் வினையின் விளைவாக உருவாகும் விளைபொருளில் இருந்து கண்டறியப்பட வேண்டிய மூலக்கூறின்,

•	இருப்பை உறுதிப்படுத்த இயலும்

•	அளவை அறுதியிட முடியும்

## மேற்கோள்கள்

பகுப்பு:பகுப்பாய்வு வேதியியல்
அலுமினான்

**அலுமினான்** *(Aluminon)* என்பது அரின்டிரைகார்பாக்சிலிக் அமிலத்தின் ஒரு டிரையமோனியம் உப்பாகும். இது ஒரு சாயப்பொருளாகும். பொதுவாக ஒரு நீர்த்த கரைசலில் அலுமினியம் அயனியின் இருப்பைக் கண்டறிய இச்சாயப் பொருள் பயன்படுத்தப்படுகிறது. கனிம வேதியியல் பண்பறி பகுப்பாய்வு தவிர நிறமிகள் உற்பத்தியிலும் அலுமினான் கூடுதலாகப் பயன்படுத்தப்படுகிறது. அலுமினியம், குரோமியம், இரும்பு மற்றும் பெரிலியம் போன்ற தனிமங்களுடன் சேர்ந்து அற்புதமான வண்ணங்களில் லேக் சாயங்கள் தயாரிக்கப் பயன்படுகிறது.
இடது|thumb|'''அலுமினான் + Fe<sup>3+</sup> (pH ~7).'''

சோடியம் நைட்ரைட்டும் சாலிசிலிக் அமிலமும் கலந்த கலவையில் பார்மால்டிகைடைச் சேர்த்து பின்னர் அமோனியாவுடன் வினைப்படுத்தினால் அலுமினான் தயாரிக்கலாம்
.
## மேற்கோள்கள்

## இவற்றையும் காண்க
* பகுப்பாய்வு வேதியியல்
* வெப்ப அள்வியல்

பகுப்பு:பகுப்பாய்வு வேதியியல்
பகுப்பு:சாலிசிலேட்டுகள்
பகுப்பு:அமோனியம் சேர்மங்கள்
பகுப்பு:வேதியியல் பரிசோதனைகள்
பகுப்பு:பகுப்பாய்வு வினையாக்கிகள்
எதிர்முனைக் கதிர்கள்

**எதிர் முனைக் கதிர்கள்** அல்லது  **மின்னணுக்கற்றை** (Cathode ray) என்பது மின்னிறக்கக் குழாய்களில் எதிர்மின்முனையிலிருந்து நேர்மின்முனையினை நோக்கிப் பாயும் கதிர்களாகும். இக்கதிர்கள் எதிர்மின்னூட்டம் கொண்ட எலக்ட்ரான்களால் ஆனது. மேலும் இக்கதிர்கள் மின்புலத்தாலும் காந்தப்புலத்தாலும் விலக்கமுறுகின்றன. அயனாக்கும் பண்புடையன. உலோகத் தகட்டினால் தடைபடும் போது எக்சு கதிர்களை உமிழ்கின்றன. இவை நேர் கோட்டில் பயணிக்கின்றன. இதனால் அவைகள் தங்கள் பாதையிலுள்ள பொருட்களின் நிழலைத் தோற்றுவிக்கின்றன. ஒளிர்திரையில் விழும்போது ஒளிர்கின்றன. எந்திர ஆற்றலுடையன. தாழ் அமுக்கத்தில் அடைக்கப்பட்ட வாயுவிற்கு உயர் மின்னழுத்த வேறுபாடு பிரயோகிக்கப்படும் போது எதிர்மின்முனையிலிருந்து ஒரு வகையான கதிர்கள் வெளிச்செல்வது அவதானிக்கப்பட்டது. இது எதிர்மின்முனையிலிருந்து வெளிப்படுவதால் இது எதிர் முனைக் கதிர்கள் எனப்படுகிறது. தாழ் அமுக்கமாக 0.01atm பயன்படுத்தப்படும். உயர் மின்னழுத்த வேறுபாடு அண்ணளவாக 11000v பயன்படும். இக்கதிர்கள் அதிக அணுநிறைக் கொண்ட பொருட்களால் தடைபடும் போது எக்சு-கதிர்களைத் தோற்றுவிக்கின்றன.

## ஆதாரம்
*A dictionary of science----ELBS

பகுப்பு:இயற்பியல்

## மேற்கோள்கள்
ஜனவரி 1 (திரைப்படம்)

**சனவரி 1** (*January 1*) என்பது 1984ஆம் ஆண்டில் வெளியான ஒரு இந்தியத் தமிழ்த் திரைப்படமாகும். மணிவண்ணன் இயக்கிய இப்படத்தில் விஜயகாந்த், சுலக்சனா, சத்யராஜ் ஆகியோர் முக்கியக் கதாபாத்திரங்களில் நடித்திருந்தனர்.

## நடிகர்கள்
* விஜயகாந்த்
* சுலக்சனா
* தாரா
* சத்யராஜ்
* ஜனகராஜ் 
* அனுராதா
* வினு சக்ரவர்த்தி 
* காந்திமதி 
* செந்தில் 
* சின்னி ஜெயந்த் 
* லூசு மோகன் 
* ஒரு விரல் கிருஷ்ணா ராவ் 
* பெரிய கருப்பு தேவர் 
* சூப்பர் சுப்பராயன்

## பாடல்கள்
இத்திரைப்படத்திற்கு இளையராஜா இசையமைத்தார். 

## மேற்கோள்கள்

## வெளி இணைப்புகள்
* 

பகுப்பு:1984 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
கொரநாட்டுக் கருப்பூர் சுந்தரேசுவரர் கோயில்

**கொரநாட்டுக் கருப்பூர் சுந்தரேசுவரர் கோயில்** என்பது தஞ்சாவூர் மாவட்டத்தில் கொரநாட்டுக் கருப்பூர் என்ற ஊரில் அமைந்துள்ள ஒரு சிவாலயமாகும். இந்த சிவாலயத்தினை திருப்பாடலவனம் சுந்தரேஸ்வரர் கோயில் என்றும் அழைப்பர். புராணக் காலத்தில் கொரநாட்டுக் கருப்பூர் என்ற இவ்வூர் திருப்பாடலவனம் என்று அழைக்கப்பட்டு வந்துள்ளது.

## அமைவிடம்
கும்பகோணம்- சென்னை சாலையில் கும்பகோணத்திலிருந்து மூன்று கி.மீ. தொலைவில் உள்ள ஊர் கருப்பூர் உள்ளது.  கொரநாட்டுக்கருப்பூர் என்றும் அழைக்கப்படும் இவ்வூரில் தலவிருட்சமான பாதிரி மரங்கள் அதிகமாக இருந்ததால் திருப்பாடலவனம் என்று முன்னர் அழைக்கப்பட்டது.

## கோயில் அமைப்பு
கோயிலின் முகப்பில் ஐந்து நிலைகளைக் கொண்ட ராஜகோபுரம் அமைந்துள்ளது. கருவறையில் சிவலிங்கத்திருமேனியாக உள்ள இறைவன், கீழ்திசை நோக்கி உள்ளார். இறைவியின் சன்னிதி தென்திசை நோக்கி அமைந்துள்ளது. முதல் பிரகாரத்தில் வாகன மண்டபமும், மடப்பள்ளியும், திருமாளிகைப் பத்தியும், வடகிழக்கு ஈசானிய மூலையில் யாகசாலையும், தென் மேற்கில் கருவறையும் அமைந்துள்ளன. இரண்டாம் பிரகாரத்தில் தட்சிணாமூர்த்தி, விநாயகர், சுப்பிரமணியர், சப்தமாதர்கள், லட்சுமி, துர்க்கை ஆகியோருடைய சிற்பங்கள் காணப்படுகின்றன. வடபுறத்தில் நடராஜர், பைரவர் மற்றும் வடகிழக்கு மூலையில் நவக்கிரக நாயகர்கள் உள்ளனர். கோயிலின் இடப்புறம் அபிராமி அம்மன் சன்னதி உள்ளது.

## இறைவன், இறைவி
இத்தலத்தில் உள்ள இறைவன் சுந்தரேஸ்வரர், சுந்தரர், லோகசுந்தரர் என்றழைக்கப்படுகிறார். இறைவி அபிராமி ஆவார். இது பஞ்சகுரோசத்தலங்களில் ஒன்றாகும்.

## பெட்டி காளியம்மன் கோயில்
இக்கோயில் வளாகத்தில் மூலவர் கருவறைக்கு இடப்புறம் உள்ள பகுதியில் பெட்டி காளியம்மன் கோயில் என்றழைக்கப்படும் சுந்தரமகாகாளியின் சன்னதி தனியாக அமைக்கப்பட்டுள்ளது.

## மற்றொரு கோயில்
இவ்வூரில் திறந்த நிலையில் உள்ள, லிங்கத்திருமேனியைக் கொண்ட அகத்தீசுவரர் கோயில் என்ற மற்றொரு சிவன் கோயில் உள்ளது. அக்கோயில் தேவார வைப்புத்தலமாகும்.

## இவற்றையும் பார்க்க
* அருள்மிகு சுந்தரேஸ்வரர் திருக்கோயில், தினமலர் கோயில்கள் 

## மேற்கோள்கள்

## படத்தொகுப்பு


File:Koranattukaruppursundaresvarar temple2.jpg|நுழைவாயில்
File:Koranattukaruppursundaresvarar temple3.jpg|முன்மண்டபம்
File:Koranattukaruppursundaresvarar temple4.jpg|மூலவர் விமானம்
File:Koranattukaruppursundaresvarar temple5.jpg|இறைவி விமானம்
File:Koranattukaruppursundaresvarar temple6.jpg|வலது வெளித்திருச்சுற்று
File:Koranattukaruppursundaresvarar temple7.jpg|இடது வெளித்திருச்சுற்று



பகுப்பு:தஞ்சாவூர் மாவட்டத்திலுள்ள சிவன் கோயில்கள்
நல்லாட்சிக்கான ஐக்கிய தேசிய முன்னணி

**நல்லாட்சிக்கான ஐக்கிய தேசிய முன்னணி** (*United National Front for Good Governance*, UNFGG ) என்பது இலங்கையின் ஓர் அரசியல் கூட்டணியாகும். இக்கூட்டணி நாடாளுமன்றத் தேர்தலை இலக்காகக் கொண்டு 2015 சூலை 12 ஆம் நாள் ஆரம்பிக்கப்பட்டது.

## 2015 நாடாளுமன்றத் தேர்தல்
2015 ஆகத்து 17 இல் நடைபெற்ற நாடாளுமன்றத் தேர்தலில் ஐக்கிய மக்கள் சுதந்திரக் கூட்டமைப்பின் வேட்பாளர்களில் ஒருவராக முன்னாள் அரசுத் தலைவர் மகிந்த ராசபக்ச அறிவிக்கப்பட்டதை அடுத்து அதிருப்தி அடைந்த சிங்கள தேசியவாதக் கட்சியான ஜாதிக எல உறுமய அக்கூட்டணியில் இருந்து 2015 சூலை 5 இல் விலகி, கூட்டணியில் இருந்து விலகிய மேலும் சிலருடன் இணைந்து தனித்துப் போட்டியிடுவதாக அறிவித்தது. 

இலங்கை சுதந்திரக் கட்சியிலிருந்து பிரிந்து சென்ற குழுவின் சார்பில் அமைச்சர்கள் ராஜித சேனாரத்ன, அர்ஜுன ரணதுங்க, எம். கே. டி. எஸ். குணவர்தன மற்றும் ஜாதிக எல உறுமய கட்சியின் தலைவர்கள் சம்பிக்க ரணவக்க, அத்துரலியே ரத்தன தேரர் ஆகியோருக்கும், ஐக்கிய தேசியக் கட்சிக்கும் இடையில் 2015 சூலை 12 இல் புரிந்துணர்வு ஒப்பந்தம் கையெழுத்தானது. இக்கூட்டணி அரசியல் கட்சியாகப் பதிவு செய்யப்படாததால் 2015 தேர்தலில் ஐக்கிய தேசியக் கட்சியின் யானைச் சின்னத்தின் கீழ் போட்டியிட்டது.

## கூட்டுக் கட்சிகள்
*ஐக்கிய தேசியக் கட்சி
*ஜாதிக எல உறுமய
*ஐக்கிய இடது முன்னணி
*இலங்கை சுதந்திரக் கட்சியில் இருந்து பிரிந்த குழு

## மேற்கோள்கள்

பகுப்பு:இலங்கை அரசியல் கட்சிகள்
தமிழ் இலக்கிய வரலாறு (தெ. பொ. மீ நூல்)

**தமிழ் இலக்கிய வரலாறு** தெ. பொ. மீனாட்சிசுந்தரனாரால் ஆங்கிலத்தில் எழுதப்பட்ட நூல் ஆகும். இது ஆங்கிலத்திலிருந்து மு.இளமாறன் என்பவரால் தமிழில் மொழிபெயர்க்கப்பட்டது. தமிழ் இலக்கிய வரலாற்றை இந்நூல் ஆராய்கிறது. 

## அமைப்பு
இந்நூல் பொதுக்குறிப்புகள், சங்கப் பாடல்கள், இரட்டைக் காப்பியங்கள், நீதி இலக்கியம், ஆழ்வார்களும் நாயன்மார்களும், சமணக் காப்பியங்களும், சோழர் காலக் காப்பியங்கள், சிற்றிலக்கியங்கள், பிந்திய இலக்கியப் போக்குகள், புதுமைக்காலம் என்ற பல்வேறு தலைப்புகளில் தமிழ் இலக்கிய வரலாற்றை ஆராய்கிறது. இந்நூலில் ஆங்கில மூலப்பதிப்பின் முகவுரையும், மொழிபெயர்ப்பாளர் முன்னுரையும் உள்ளது. 

## உசாத்துணை
'தமிழ் இலக்கிய வரலாறு', நூல், (2000; தெ.பொ.மீனாட்சிசுந்தரனார் நினைவு அறக்கட்டளை, 4, அவென்யூ தெரு, சக்திவேலம்மாள் நகர், மதுரை 625 010)

## மேற்கோள்கள்

## வெளி இணைப்புகள்
* சங்க காலம் முதல் இக்காலம் வரையிலான தமிழ் இலக்கிய வரலாறு -காணொலி  

பகுப்பு:தமிழ் மொழி வரலாறு
பகுப்பு:தமிழ் இலக்கிய வரலாறு
தமிழ் இலக்கிய வரலாறு (சி. பாலசுப்பிரமணியன் நூல்)

**தமிழ் இலக்கிய வரலாறு** என்பது சி. பாலசுப்பிரமணியன் என்பவரால் எழுதப்பட்ட தமிழ் இலக்கியத்தினை வரலாற்று ரீதியாக ஆராயும் நூலாகும். 

## அமைப்பு
இந்நூல் பழமையும் சிறப்பும், சங்க காலம், சங்கம் மருவிய காலம், பல்லவர் காலம், சோழர் காலம், நாயக்கர் காலம், ஐரோப்பியர் காலம், இக்காலம் என்ற நிலையில் தமிழ் இலக்கிய வரலாற்றை ஆராய்கிறது. இந்நூல் மு. வரதராசனின் அணிந்துரையைக் கொண்டுள்ளது.

## பிற்சேர்க்கை
நூலின் பிற்சேர்க்கையாக ஐரோப்பியர் வருகை, அச்சு இயந்திரத்தின் தோற்றம், இந்திய நாட்டின் விடுதலை இயக்கமும் தமிழ்நாட்டில் அதன் செல்வாக்கும், சாகித்திய அகாதெமி பரிசு பெற்ற தமிழ் நூல்கள், வினாத்தாள்கள் போன்றவை அமைந்துள்ளன.

## உசாத்துணை
'தமிழ் இலக்கிய வரலாறு', நூல், (1992; நறுமலர்ப்பதிப்பகம், சென்னை 600 029, விற்பனை உரிமை பாரி நிலையம்)

## மேற்கோள்கள்

## வெளி இணைப்புகள்
* சங்க காலம் முதல் இக்காலம் வரையிலான தமிழ் இலக்கிய வரலாறு -காணொலி  

பகுப்பு:1992 தமிழ் நூல்கள்
பகுப்பு:தமிழ் மொழி வரலாறு
பகுப்பு:இலக்கிய வரலாறு
பகுப்பு:வரலாற்று நூல்கள்
லேனா தமிழ்வாணன்

**லேனா தமிழ்வாணன்** தமிழக எழுத்தாளரும், பதிப்பாசிரியரும், இதழாசிரியரும் ஆவார். இவர் மணிமேகலைப் பிரசுர ஆசிரியர் குழுவின் தலைவர். பயணக் கட்டுரைகள், வாழ்வு முன்னேற்றக் கட்டுரைகள் எழுதி பிரபலமானவர்.

## வாழ்க்கைச் சுருக்கம்
தமிழ்வாணன், மணிமேகலை தம்பதியின் புதல்வர். தமிழ்நாட்டின் இராமநாதபுரம் மாவட்டத்தில் உள்ள தேவகோட்டையில் 1954இல் பிறந்தவர்.

## விருதுகள்
* நாமக்கல்லில் உள்ள எழுத்தாளர் கு. சின்னப்பபாரதி அறக்கட்டளை இவரது ஒரு பக்கக் கட்டுரை 500 என்னும் நூலுக்கு 2011 ஆம் ஆண்டு பரிசு வழங்கியது
* 2014 ஆம் ஆண்டு லேனா தமிழ்வாணனுக்கு அமெரிக்காவின் மேரிலாண்டில் உள்ள உலகத் தமிழ்ப் பல்கலைக்கழகம் கௌரவ டாக்டர் பட்டம் வழங்கி கௌரவித்தது.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:1954 பிறப்புகள்
பகுப்பு:தமிழகப் பதிப்பாளர்கள்
பகுப்பு:தமிழகப் பத்திரிகையாளர்கள்
பகுப்பு:இராமநாதபுரம் மாவட்ட மக்கள்
தமிழ் இலக்கிய வரலாறு (நூல்)

**தமிழ் இலக்கிய வரலாறு** என்ற தலைப்பில் எழுதப்பட்ட நூல்கள்

*மு. வ எழுதிய தமிழ் இலக்கிய வரலாறு நூல்
*தெ. பொ. மீ எழுதிய தமிழ் இலக்கிய வரலாறு நூல் 
*சி. பாலசுப்பிரமணியன் எழுதிய தமிழ் இலக்கிய வரலாறு நூல்
*தமிழண்ணல் எழுத்ய புதிய நோக்கில் தமிழ் இலக்கிய வரலாறு நூல்

பகுப்பு:வரலாற்று நூல்கள்
தேத்தாகுடி தெற்கு

**தேத்தாகுடி தெற்கு** (*Thethakudi south*) தமிழகத்தில் நாகப்பட்டினம் மாவட்டத்தில் வேதாரண்யம் வட்டத்தில் இருக்கும் ஒரு கிராமம். தேவதாகுடி என்ற பழமையான பெயர் மருவி தேத்தாகுடி என அறியப்படுகின்றது.

## மக்கள் வகைப்பாடு
2011ஆம் ஆண்டு மக்கள் தொகை
கணக்கெடுப்பின்படி 2078 குடும்பத்தில் 7695 பேர்
இங்கு வசிக்கின்றார்கள்.
இவர்களில் 3872 ஆண்கள், 3823
பெண்கள் ஆவார்கள். இவ்வூர்
மக்களின் சராசரி கல்வியறிவு 83.75%
ஆகும், இதில் ஆண்களின்
கல்வியறிவு 92.80% பெண்களின்
கல்வியறிவு 74.57% ஆகும்.இவ்வூரில் மக்கள்
தொகையில் 8.97% ஆறு
வயதுக்குட்பட்டோர் ஆவார்கள்.இங்கு
வன்னியகவுண்டர்,இடையர்,பிள்ளை,நாடார்,ஆதிதிராவிடர்
இஸ்லாமியர் என பல்வேறு சமூகத்து மக்களும் ஒற்றுமையுடன் வாழ்க்கின்றனர்.

## அமைவிடம்
நாகப்பட்டிணம் தெற்கே 40கி.மீ தூரத்திலும்,வேதாரண்யத்தில் இருந்து 6 கி.மீ வடக்கே அமைந்துள்ளது. இவ்வூரில் இருந்து கிழக்கே 5கி.மீ தூரத்தில் வங்காள விரிகுடா கடல்  அமைந்துள்ளது.இவ்வூரின் கிழக்கு பகுதி வழியாக செல்லும் உப்பனாறு இறுதியாக கடலில் கலக்கின்றது.

## அருகாமையில் உள்ள ஊர்கள்
*தேத்தாக்குடி வடக்கு
*செம்போடை
*கத்தரிப்புலம்
*குரவப்புலம்
*நெய்விளக்கு
*தோப்புத்துறை
*பெரியகுத்தகை
*புஷ்பவனம்
*வேதாரண்யம்
போன்ற ஊர்கள் இக்கிராமத்திற்கு அருகில் உள்ளன.

## விவசாயம்
இப்பகுதியில் ஆற்றுபாசனம் அல்லாத பகுதி மற்றும் உவர்மணல் என்பதால் நெல் சாகுபடி மிகவும் குறைவாக உள்ளது.இருந்தபோதிலும் நிலத்தடிநீர் பாசனம் கைகொடுப்பதால் மா,முந்திரி,தென்னை,சவுக்கு, வேர்கடலை மற்றும் கத்திரி,வெண்டை போன்ற காய்கறி வகைகளும் சாகுபடி செய்யப்படுகின்றது

## தொழில்வளம்
இப்பகுதி மக்கள் பெரும்பாலும் விவசாயம் சார்ந்த நாட்கூலி வேலைகளுக்கே செல்கின்றனர். இப்பகுதி இளைஞர்கள் தங்களின் கடின உழைப்பின் காரணமாக வெளிநாடுகளுக்கு சென்று பணிகின்றனர்.பெரும்பாலும் மலேசியா,சிங்கப்பூர் போன்ற நாடுகளுக்கு வேலைக்கு செல்கின்றனர்.

## உள்ளாட்சி நிர்வாகம்
தேத்தாகுடி தெற்கு வேதாரண்யம் ஊராட்சி ஒன்றியத்துக்குட்பட்ட ஒரு ஊராட்சியாகும். இவ்வூராட்சியில் 12 ஊராட்சிமன்ற உறுப்பினர்களும் 2 ஒன்றியக்குழு உறுப்பினர்களும் உள்ளனர். மத்திய,மாநில அரசுகளின் திட்டங்கள் இவ்வூரில் செயல்படுத்தப்பட்டுள்ளன.

## அலுவலகங்கள்
இவ்வூரின் மத்தியில் ஊராட்சிமன்றம் அமைந்துள்ளது. இதன் அருகிலேயே கிராம நிர்வாக அலுவலகம், அஞ்சலகம்,சமுதாய கூடம், ஆரம்ப சுகாதார மையம் அமைந்துள்ளன. 3 நியாயவிலை அங்காடிகள் அமைக்கப்பட்டுள்ளன.

## கல்வி நிறுவனங்கள்
இக்கிராமத்தில் 83.75% பேர் கல்வியறிவு பெற்றுள்ளனர். இக்கிராமத்தில் உள்ள எஸ்.கைலாசக்கவுண்டர் அரசு மேல்நிலைப்பள்ளியில் இக்கிராமம் மட்டுமின்றி பக்கத்து ஊர்களான தேத்தாகுடி வடக்கு, கத்திரிபுலம், குரவப்புலம், நெய்விளக்கு, அண்டர்காடு, முதலியார் தோப்பு, தோப்புத்துறை போன்ற ஊர்களை சார்ந்த மாணவர்களும் கல்வி கற்கின்றனர். மேலும் இக்கிராமத்தில் அல்நூர் இந்தியன் மெட்ரிக்குலேசன் மேல்நிலைப் பள்ளியும்,சாரதா வித்யாலயா பள்ளியும் செயல்படுகிறது. மாணவர் மேற்படிப்புக்கு ஏற்ற வகையில் செம்போடை ஆர்.வி கல்வி நிறுவனங்களும், வேதாரண்யத்தில் அரசு கலைக்கல்லூரி மிக அருகிலேயே அமைந்துள்ளன. மேலும் நாகையில் இயங்கும் கல்லூரிகளில் இருந்து இக்கிராமத்திற்கு பேருந்து வசதி செய்யப்பட்டு உள்ளன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
மண்வாசனை

* மண்வாசனை (அறிவியல்)

* மண்வாசனை (திரைப்படம்)

* மண்வாசனை (தொலைக்காட்சித் தொடர்)